Ουρανός (ταινία)

Ο ***Ουρανός*** είναι τίτλος ασπρόμαυρης ελληνικής κινηματογραφικής ταινίας, παραγωγής 1962, σε σκηνοθεσία του Τάκη Κανελλόπουλου, που συγκαταλέγεται ανάμεσα στις καλύτερες αντιπολεμικές ταινίες του παγκόσμιου κινηματογράφου. Το σενάριο βασίζεται σε αφηγήσεις ανθρώπων που έζησαν τον Β' Παγκόσμιο Πόλεμο. Πρόκειται για την πρώτη μεγάλου μήκους ταινία του Τάκη Κανελλόπουλου.

## Πλοκή
Στη μακεδονική επαρχία, δύο ζευγάρια χωρίζουν με την έναρξη του πολέμου. Οι δύο άντρες πάνε στο μέτωπο της Αλβανίας. Πολεμούν πλάι-πλάι με τον δάσκαλο, ο οποίος θα σκοτωθεί πρώτος. Στη συνέχεια, θα πέσουν και οι ίδιοι, το μέτωπο θα καταρρεύσει και το πένθος θα σκεπάσει τα πάντα.

26 Οκτωβρίου 1940: Σε ένα φυλάκιο στα ελληνοαλβανικά σύνορα, η ζωή των στρατιωτικών κυλά ήρεμα.

29 Οκτωβρίου 1940: Έχει κηρυχθεί ο πόλεμος με τους Ιταλούς και οι στρατιώτες αλλάζουν μονάδες ανάλογα με την ειδικότητά τους.

Άνοιξη 1941: Μετά την κατάκτηση της χώρας από τους Γερμανούς, οι στρατιώτες επιστρέφουν από τα μέτωπα του πολέμου, στα σπίτια τους με τα πόδια. Στο δρόμο, βρίσκουν καταφύγιο σε εκκλησίες και γνωρίζονται με τους ντόπιους.

Αξιοσημείωτη η τελευταία φράση: «Ποιος μωρέ καίγονταν να ιδεί καπνό από το τζάκι του σπιτιού του και μετά ας πέθανε».

## Τα γυρίσματα της ταινίας
Το πρώτο μέρος της ταινίας γυρίστηκε στο Δρυοβουνο Κοζάνης  και το δεύτερο μέρος στη Οξυά Καστοριάς, στην Πολυκέρασο Καστοριάς και στην ευρύτερη περιοχή του Βιτσίου.

## Βραβεία / Διακρίσεις
Η ταινία έκανε διεθνή καριέρα, που ξεκίνησε το 1962 από το Φεστιβάλ Κινηματογράφου Θεσσαλονίκης για να προβληθεί στο Φεστιβάλ των Καννών, στο Φεστιβάλ Νέας Υόρκης και, εκτός συναγωνισμού, στο Βερολίνο (1963).

*Βραβείο Φωτογραφίας στο Φεστιβάλ Κινηματογράφου Θεσσαλονίκης 1962
*Επίσημη συμμετοχή στο Φεστιβάλ των Καννών (1963)
*Κρατικό Βραβείο Σκηνοθεσίας και Παραγωγής (1964)
*Βραβείο Φωτογραφίας από ΠΕΚΚ (Πανελλήνια Ένωση Κριτικών Κιν/φου) 1964
*Αργυρή Σειρήνα στο Φεστιβάλ Νάπολης 1963
*Επίσημη συμμετοχή στο Φεστιβάλ Νέας Υόρκης
*Συμμετοχή (εκτός συναγωνισμού) στο Φεστιβάλ Βερολίνου 1963

## Κριτικές
* Η εφημερίδα «Observer» τοποθετεί την ταινία ανάμεσα στις 10 καλύτερες του 1963.
* Ο Φεντερίκο Φελίνι που βλέπει την ταινία, δηλώνει πως είναι εξαιρετική.
* Οι κριτικοί και οι θεωρητικοί του κινηματογράφου τοποθετούν τον «Ουρανό» ανάμεσα στις καλύτερες αντιπολεμικές ταινίες σε παγκόσμιο επίπεδο.

## Παραπομπές


## Εξωτερικοί σύνδεσμοι
* Ουρανός στην Ταινιοθήκη της Ελλάδος
* Ουρανός στο Cine.gr
* «Ουρανός, Τάκης Κανελλόπουλος, 1962». Δημοσιεύθηκε 8 Δεκ. 2012. Αρχειοθετήθηκε 10 Ιουλίου 2016. Ανακτήθηκε 3 Φεβρ. 2018
* «Ο «Ουρανός» Του Τάκη Κανελλόπουλου: Ένα παρερμηνευμένο πατριωτικό αριστούργημα», κριτική από τον Γιώργο Πισσαλίδη. Δημοσιεύθηκε 15 Νοεμβρ. 2013. Αρχειοθετήθηκε 27 Ιουλίου 2017. Ανακτήθηκε 3 Φεβρ. 2018

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1962
Κατηγορία:Ελληνόφωνες ταινίες
Κατηγορία:Ελληνικές δραματικές ταινίες
Κατηγορία:Ελληνικές πολεμικές ταινίες
Κατηγορία:Ταινίες σε σκηνοθεσία Τάκη Κανελλόπουλου
Κατηγορία:Ταινίες σε σενάριο Τάκη Κανελλόπουλου
Κατηγορία:Σκηνοθετικό ντεμπούτο σε ταινίες
Κατηγορία:Ταινίες με μουσική σύνθεση Αργύρη Κουνάδη
Κατηγορία:Ταινίες γυρισμένες στην Ελλάδα
Κατηγορία:Αντιπολεμικές ταινίες
Κατηγορία:Ταινίες Β΄ Παγκοσμίου Πολέμου
Κατηγορία:Ελληνικές ασπρόμαυρες ταινίες